1956 թվականին Ջոն Լենոնը համադասարանցիների հետ ստեղծում է իր առաջին խումբը՝ The Quarrymen, որն իր անվանումը ստացել էր խմբի մասնակիցների ուսումնական հաստատության անունից։ Իսկ 1957 թվականին Լենոնը ծանոթանում է Փոլ Մաքարթնիի հետ, ում ընդունում է իր խումբ։ Իր հերթին Փոլը շուտով խումբ է կանչում կիթարահար Ջորջ Հարիսոնին։ Երբ The Quarrymen խումբ են գալիս Մաքարթնին և Հարիսոնը, կոլեկտիվի մյուս անդամները սկսում են լքել այն։ Արդյունքում խումբը ունենում է իր առաջին և միակ ձայնագրությունը (այժմ այդ սկավառակը գնահատվում է 100 հազար ֆունտ)։ Դպրոցն ավարտելուց հետո Լենոնը ընդունվում է Լիվերպուլի գեղարվեստի քոլեջ, որտեղ էլ հենց հանդիպում է իր առաջին կնոջը՝ Սինտիա Փաուելին։ 1958 թվականին ճանապարհն անցնելուց վրաերթի է ենթարկվում և մահանում Լենոնի մայրը՝ Ջուլիա Լենոնը։ Նրա մահը մեծ ցնցում է լինում երաժշտի համար, հետագայում նա նրան է նվիրում մի քանի երգ։ Իսկ 1959 թվականին հայտնվում է The Beatles-ը։ Նոր մենեջերի՝ Բրայան Էպստայնի գալուն պես՝ խումբը ճանաչում է ստանում ողջ աշխարհում։